אישטוואן תומאן

אישטוון תומאן (בהונגרית: Thomán István; הומונה, 4 בנובמבר 1862 – בודפשט, 22 בספטמבר 1940) היה פסנתרן ומורה למוזיקה יהודי-הונגרי. הוא היה אחד המורים המשמעותיים ביותר לפסנתר בהונגריה. אביה של הכנרית מאריה תומאן, אחיינו של הרופא יאקאב תומאן.

קורות חיים
תומאן נולד במשפחה יהודית. אביו היה ד"ר דוד תומאן, אמו רוזה וייסברגר. הוא למד משפטים בווינה ובבודפשט ובאותה תקופה במקביל בין 1881 לבין 1885 למד גם באקדמיה למוזיקה ע"ש פרנץ ליסט היה תלמידם של המלחינים פרנץ ארקל, שאנדור ניקוליץ' ורוברט פולקמן, ואחר כך בשנתיים האחרונות של פרנץ ליסט. הוא הפך לאחד התלמידים המועדפים של ליסט, ולכן ליווה אותו במסעותיו לוויימאר ולרומא, למשל. תומאן נכח גם במותו וגם בהלווייתו של ליסט.

משנת 1888 עד לפרישתו לגמלאות הוא היה מורה של מוסדות אקדמיים למוזיקה, שם חינך כמה פסנתרנים הונגרים מצוינים (כמו בלה בארטוק, ארנסט פון דוהנאני, אימרה קירי-סאנטו), ומאוחר יותר כמורה הפרטי של המורים לעתיד של האקדמיה למוזיקה (כמו ג'רג' פרנצי ושל איבאן אנגל). הוא היה מגדולי המורים של הפסנתר בהונגריה, ממשיך מסורתו של ליסט. הוא הופיע גם בחו"ל כמוזיקאי קאמרי.

עבודתו הכתובה הפדגוגית המשמעותית ביותר, שמשמשת גם היום, היא "טכניקת הנגינה בפסנתר", שפורסמה בשנת 1906. וכן "תרגילים בסיסיים לשליטה בנגינה הווירטואוזית", עבודה בת שישה כרכים. מחקריו ומאמריו הופיעו בכתב העת "סקירת המוזיקה" ודומיהם. מותו נגרם מסרטן המעי הגס וטרשת עורקים. אשתו הייתה ולריה נוישלוס.

תלמידיו המפורסמים

הנצחה 
ברובע 12 בבודפשט רחוב נושא את שמו.

לאסלו סינטאר ביים סידרה על חייו של פרנץ ליסט, בו הופיע דמותו של תומאן.

לרגל יום הולדתו ה-150, בשנת 2012, הוקם לכבודו פסל בהומונה.

לקריאה נוספת 
 באתר האקדמיה למוזיקה
 לקסיקון יהודי הונגרי. אד. פטר אויווארי. בודפשט: 1929

קישורים חיצוניים

הערות שוליים 

פרנץ ליסט
מוזיקאים יהודים הונגרים
נגנים יהודים הונגרים
מורים למוזיקה יהודים
מורים למוזיקה בהונגריה
פסנתרנים יהודים הונגרים
בוגרי האקדמיה למוזיקה ע"ש פרנץ ליסט
הונגרים שנולדו ב-1862
הונגרים שנפטרו ב-1940